Nos Roberz, dux de Burgoigne, facons savoir à tous cels qui verrunt ces letres, que en nostre presence estaubliz mes amez et mes feaux Guillaumes, sires de Grancé, a recogneu devant noz, que il ha vandu, quité et outroié à touz jourz en heritaige à religious hommes les Freres de la chevalerie dou Temple tout ce que li diz Guillaumes havoit ou tenoit ou pooit avoir et devoit ou desme de Recé, por le pris de quatre cenz livres de Viennois, des quex deniers il se est tenu por paié, et nos se aucune droicture havons en la dite vendue, la quitons à touz torz et voluns et outroions la dite vandue sanz aler contre. En tesmoignage nos havuns mis notre seaul en ces letres. Ce fu fait en l’an de grâce mil doux cenz et sexante et tresze, eu moiz d’octoure.